पोकरण क्षेत्र के साथ साथ भणियाणा क्षेत्र में भी इन दिनों सड़कों पर आंधी के कारण रेत के टीले जमा हो गए हैं। जिन्हें हटाने में इन दिनों सार्वजनिक निर्माण विभाग के अधिकारी पूरी तरह से नाकाम दिखाई दे रहे हैं। क्षेत्र में चलने वाली धूलभरी आंधी के कारण पोकरण से बड़ली नाथूसर, बड़ली मांडा के साथ साथ फलसूंड से मानासर जाने वाली सड़क पर रेत जमा होने के कारण बालोतरा, पाटोदी, बायतू, देवड़ों की ढाणी, राइकों की ढाणी, चौधरियों की ढाणी, सऊवों का वास, खोखसर, परेऊ जाने वाली बसें व टैक्सियां भी बंद हो गई है। इसके साथ ही रामदेवरा से नाचना जाने वाली सड़क, आसकंद्रा से नाचना, सत्याया, लोहारकी, छायण, बरड़ाना की सड़कों पर रेत जमा हो गई।